**Ministru kabineta rīkojuma projekta**

**„Grozījums Ministru kabineta 2012.gada 15.marta rīkojumā Nr.131 “Par Latvijas izvirzīto ad hoc tiesnešu sarakstu un Paskaidrojošo rakstu Eiropas Cilvēktiesību tiesai””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Eiropas Cilvēka tiesību un pamatbrīvību aizsardzības konvencijas (turpmāk – Konvencija) 26.panta 4.punkta otro teikumu un Eiropas Cilvēktiesību tiesas (ECT) Reglamenta 29.punkta 1.(a) apakšpunktu, valstīm jāiesniedz trīs līdz piecu *ad hoc* tiesnešu saraksts, no kura ECT priekšsēdētājs var izvēlēties *ad hoc* tiesnesi konkrētas lietas izskatīšanai, ja no attiecīgās valsts ievēlētā tiesneša amats šīs lietas izskatīšanas laikā ir vakants, vai tiesnesis nevar piedalīties lietas izskatīšanā. Uz šo brīdi Latvijas izvirzīto *ad hoc* tiesnešu sarakstā ECT ir iekļauti Jautrīte Briede, Kristīne Krūma, Dace Mita, Ineta Ziemele, kā arī Mārtiņš Mits.Ievērojot, ka 2015.gada 24.jūnijā Eiropas Padomes Parlamentārā asambleja ievēlēja Rīgas Juridiskās augstskolas asociēto profesoru M.Mitu par ECT tiesas tiesnesi, ir nepieciešams grozīt Latvijas izvirzīto *ad hoc* tiesnešu sarakstu ECT.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojumu tiks grozīts Latvijas izvirzīto *ad hoc* tiesnešu saraksts ECT, svītrojot M.Mita kandidatūru no saraksta, lai novērstu situāciju, ka no Latvijas ievēlētais ECT tiesnesis M.Mits vienlaikus ir arī Latvijas izvirzīto *ad hoc* tiesnešu sarakstā. Lai novērstu iespējamu interešu konfliktu vai šaubas par ECT lietu pret Latviju taisnīgu izskatīšanu, kā arī ņemot vērā D.Mitas lūgumu, ir nepieciešams svītrot no *ad hoc* tiesnešu saraksta arī M.Mita laulāto D.Mitu.Ievērojot A.Kuča un D.Rezevskas sniegumu ECT tiesneša amata atlases konkursā, kā arī ievērojot, ka nacionālā atlases komisija izvirzīja A.Kuča un D.Rezevskas kandidatūras ECT tiesneša amatam, Latvijas interesēs būtu iekļaut A.Kuča un D.Rezevskas kandidatūras *ad hoc* tiesnešu sarakstā. A.Kučs un D.Rezevska ir piekrituši viņu kandidatūru iekļaušanai *ad hoc* tiesnešu sarakstā. Tāpēc ar Ministru kabineta rīkojumu tiks papildināts Latvijas izvirzīto *ad hoc* tiesnešu saraksts ECT, iekļaujot A.Kuča un D.Rezevskas kandidatūras.Visbeidzot, J.Briede, K.Krūma un I.Ziemele ir apstiprinājušas savu apņemšanos arī turpmāk pildīt *ad hoc* tiesneša pienākumus, gadījumā, ja ECT priekšsēdētājs kādu no viņām nominēs dalībai ECT lietas izskatīšanā. |
| 3. | Projekta izstrādē iesaistītās institūcijas | Ārlietu ministrija. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | 1950.gada 4.novembra Konvencija un 2004.gada 13.maija Konvencijas 14.protokols, kas groza Konvencijas kontroles sistēmu.  |
| 3. | Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1950.gada 4.novembra Konvencija un 2004.gada 13.maija Konvencijas 14.protokols, kas groza Konvencijas kontroles sistēmu. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Saskaņā ar Konvencijas 26.panta 4.punkta otro teikumu un ECT Reglamenta 29.punkta 1(a)apakšpunktu, valstīm jāiesniedz trīs līdz piecu *ad hoc* tiesnešu saraksts, no kura ECT priekšsēdētājs var izvēlēties *ad hoc* tiesnesi konkrētas lietas izskatīšanai, ja no attiecīgās valsts ievēlētā tiesneša amats šīs lietas izskatīšanas laikā ir vakants, vai tiesnesis nevar piedalīties lietas izskatīšanā. | Nav attiecināms. | Pēc grozījuma veikšanas rīkojumā Ārlietu ministrija informēs ECT par Latvijas izvirzīto *ad hoc* tiesnešu saraksta grozīšanu. Tādējādi tiks pilnībā izpildītas A.sadaļā minētās saistības. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |
| Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošinās Ārlietu ministrija sadarbībā ar atbildīgajām institūcijām. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektā noteiktās funkcijas tiks īstenotas institūciju esošo kompetenču ietvaros. |
| 3. | Cita informācija | Nav. |

Anotācijas II, III, IV un VI sadaļa – projekts šīs jomas neskar.

Ārlietu ministra p.i. J.Reirs

Vīzē: valsts sekretārs A.Pildegovičs

16.12.2015

724

R.Rūse-Auziņa

67016301

renate.ruse@mfa.gov.lv